rejauldu/bengali-wikipedia huggingface dataset:
রবার্ট রুড জুনিয়র (জন্ম: মে ১১, ১৯৭৭) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি উন্নয়নমূলক ব্র্যান্ড ডাব্লিউডাব্লিউই এনএক্সটিতে ববি রুড নামে কুস্তি করেন। তিনি হচ্ছেন ১ বারের এবং বর্তমান এনএক্সটি চ্যাম্পিয়ন।  পূর্বে তিনি ২০০৪ হতে ২০১৬ সাল পর্যন্ত ১২ বছর টোটাল ননস্টপ অ্যাকশন রেসলিংয়ে (টিএনএ) কুস্তি করেছেন, যেখানে তাকে "টিএনএ অরিজিনাল" বলে সম্বোধিত করা হতো। তিনি ২০০৪ সালে টিম কানাডার একজন সদস্য হয়ে টিএনএতে অভিষেক করেন, তখন তিনি এরিক ইয়াংয়ের সাথে এনডাব্লিউএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন। উক্ত দলটি ভাঙ্গার পর, তিনি এবং জেমস স্টর্ম মিলে বিয়ার মানি, ইনকো. গঠন করেন। তার দুজনে মিলে ৬ বার টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করে এবং তারা টিএনএর ইতিহাসে সবচেয়ে বেশি রাজত্ব করা চ্যাম্পিয়নে পরিণত হয়। পরবর্তীকালে রুড স্টর্মকে হারিয়ে টিএনএ ওয়ার্ল্ড হেভিওয়েট চ্যাম্পিয়নশিপ জয়লাভ করে এবং টিএনএর ইতিহাসে উক্ত চ্যাম্পিয়নশিপটিতে সবচেয়ে বেশি রাজত্ব করে। তিনি তখন উক্ত চ্যাম্পিয়নশিপটিতে ২৫৬ দিন রাজত্ব করেন। পরবর্তীতে অস্টিন এরিসের সাথে টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন এবং ১ বারের টিএনএ কিং অফ দ্য মাউন্টেন চ্যাম্পিয়নে পরিণত হন।  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:এনএক্সটি চ্যাম্পিয়ন বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:কানাডীয় কণ্ঠাভিনেতা বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:২০শ শতাব্দীর পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:২১শ শতাব্দীর কানাডীয় পেশাদার কুস্তিগির
ব্যবহারকারী:Anwar Shahjahan, ব্যবহারকারী:আনোয়ার শাহজাহান, ব্যবহারকারী:AmaderGolapgonj, একজন মাত্র ব্যবহারকারী হয়ে একাধিক অ্যাকাউন্ট ব্যবহার করছেন। ব্যবহারকারী আলাপ:Anwar Shahjahan পাতায় তাঁকে বারণ করা সত্ত্বেও তিনি বিভিন্ন নিবন্ধে নিজের বইয়ের self-published তথ্যসূত্র দিয়ে চলেছেন। -- বোধিসত্ত্ব (আলাপ) ১৫:৪৯, ৭ অক্টোবর ২০১৪ (ইউটিসি) মেটাতে আবেদন করা হয়েছে।--যুদ্ধমন্ত্রী আলাপ ০৯:২৭, ১৪ অক্টোবর ২০১৪ (ইউটিসি) মেটার পরামর্শ অনুসারে স্থানীয়ভাবে ব্যবহারকারীদের ব্যবহারকারীদের অসীম সময়ের জন্য ব্লক করা হলো। তারা উপযুক্ত কারণ দেখিয়ে আনব্লকের জন্য আবেদন করতে পারবেন। কিন্তু কোনভাবেই নিজের বিজ্ঞাপণ দেওয়া যাবে না।--যুদ্ধমন্ত্রী আলাপ ১৬:৫৩, ২৬ নভেম্বর ২০১৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৪
thumb|ইদগাহ বেগমপুর ভারতের পশ্চিমবঙ্গ রাজ্যের হুগলী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫ মিটার (৪৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বেগমপুর শহরের জনসংখ্যা হল ৯৫৪৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে বেগমপুর এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কমবয়সী।   যোগাযোগ ব্যবস্থা  বেগমপুর রেল যোগে কলকাতা ও বর্ধমানের সাথে সু সংযুক্ত। বেগমপুর রেলওয়ে স্টেশন টি হাওড়া-বর্ধমান কর্ড লাইনে অবস্থিত।   তথ্যসূত্র   বিষয়শ্রেণী:পশ্চিমবঙ্গের শহর
স্টিভেন ইয়ান (; ; জন্ম: ইয়ান সাং-ইয়োপ; ; ২১ ডিসেম্বর ১৯৮৩) দক্ষিণ কোরীয়-মার্কিন অভিনেতা। ইয়ান টেলিভিশন ধারাবাহিক দ্য ওয়াকিং ডেড (২০১০-২০১৬)-এ গ্লেন রি এবং বার্নিং (২০১৮)-এ বেন চরিত্রে অভিনয় করে পরিচিতি অর্জন করেন। তিনি মিনারি (২০২০) চলচ্চিত্রে অভিনয় করেন এবং নির্বাহী প্রযোজকের দায়িত্ব পালন করেন। এই চলচ্চিত্রে অভিনয় করে তিনি সমাদৃত হন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি প্রথম এশীয় মার্কিন অভিনেতা হিসেবে এই সম্মান অর্জন করেন। এছাড়া তিনি সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কারে মনোনীত প্রথম এশীয় মার্কিন অভিনেতা।  ইয়ান আই অরিজিন্স (২০১৪), ওকিয়া (২০১৭), সরি টু বদার ইউ (২০১৮), দ্য হিউম্যান্স (২০২১) ও নোপ (২০২২) চলচ্চিত্রে অভিনয় করেন এবং টেলিভিশন ধারাবাহিক ভলট্রন: লেজেন্ডারি ডিফেন্ডার (২০১৬-২০১৮), টেলস অব আর্কাডিয়া (২০১৬-২০২১), স্ট্রেচ আর্মস্ট্রং অ্যান্ড দ্য ফ্লেক্স ফাইটার্স (২০১৭-২০১৮), ফাইনাল স্পেস (২০১৮-২০২১), টুকা অ্যান্ড বার্টি (২০১৯-২০২২) ও ইনভিন্সিবল (২০২১-বর্তমান)-এ প্রধান চরিত্রে কণ্ঠ দেন।  প্রারম্ভিক জীবন ইয়ান ১৯৮৩ সালের ২১শে ডিসেম্বর দক্ষিণ কোরিয়ার সিউলে জন্মগ্রহণ করেন। তার পিতা জে এবং মাতা জুন ইয়ান। তার পিতা দক্ষিণ কোরিয়ায় একজন স্থপতি ছিলেন। তিনি ১৯৮৮ সালে সপরিবারে কানাডায় পাড়ি জমান এবং সেখানে সাসক্যাচুয়ান অঙ্গরাজ্যের রেজিনা শহরে বসবাস করতেন। স্টিভেন রেজিনায় রুথ এম. বাক এলিমেন্টারি স্কুলে পড়াশোনা করেন। এরপর তার পরিবার মার্কিন যুক্তরাষ্ট্রে পাড়ি জমান এবং মিশিগান অঙ্গরাজ্যের টেইলর ও পরে ট্রয় শহরে বসবাস করেন। ট্রয় শহরে স্টিভেন ২০০১ সালে ট্রয় হাই স্কুল থেকে পাশ করেন। স্টিভেনের ব্রায়ান নামে এক ছোট ভাই রয়েছে। বাড়িতে তার পরিবারের সবাই কোরীয় ভাষায় কথা বলতেন।  চলচ্চিত্রের তালিকা thumb|২০১৮ সালে কান চলচ্চিত্র উৎসবে ইয়ান  চলচ্চিত্র  বছর চলচ্চিত্রের শিরোনাম চরিত্র টীকা  ২০০৯ দ্য ক্যারি ফ্লাইস চিপ স্বল্পদৈর্ঘ্য চলচ্চিত্র মাই নেম ইজ জেরি চেজ ২০১০ কার্প মিলিনিয়াম কেভিন স্বল্পদৈর্ঘ্য চলচ্চিত্র ব্লোআউট সেল ক্রেতা স্বল্পদৈর্ঘ্য চলচ্চিত্র ২০১৪ আই অরিজিন্স কেনি ২০১৫ লাইক আ ফ্রেঞ্চ ফিল্ম স্টিভ ২০১৭ ওকিয়া কে মেইহেম ডেরেক চো দ্য স্টার বো কণ্ঠ ২০১৮ সরি টু বদার ইউ স্কুইজ বার্নিং বেন ২০১৯ নেসেয়ার ইয়ান স্বল্পদৈর্ঘ্য চলচ্চিত্র ২০২০ মিনারি জ্যাকব ই নির্বাহী প্রযোজক হিসেবেও ২০২১ স্পেস জ্যাম: আ নিউ লিগ্যাসি ওয়ার্নার ব্রসের নির্বাহী ক্ষণিক চরিত্রে ট্রলহান্টারস: রাইজ অব দ্য টাইটান্স স্টিভ প্যালচুক কণ্ঠ দ্য হিউম্যান্স রিচার্ড  ২০২২ নোপ রিকি “ইউপ” পার্ক  ২০২৪ মিকি সেভেনটিন বার্টো নির্মাণোত্তর   থান্ডারবোল্টস  নির্মাণাধীন  লাভ মি  নির্মাণোত্তর  তথ্যসূত্র  বহিঃসংযোগ       বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:কালামাজু কলেজের প্রাক্তন শিক্ষার্থী বিষয়শ্রেণী:কোরীয় বংশোদ্ভূত মার্কিন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন যুক্তরাষ্ট্রে দক্ষিণ কোরীয় অভিবাসী বিষয়শ্রেণী:শিকাগোর অভিনেতা বিষয়শ্রেণী:মার্কিন রেস্তোরাঁ মালিক
রেজিয়া ইসলাম বাংলাদেশের পঞ্চগড় জেলার রাজনীতিবিদ যিনি দ্বাদশ জাতীয় সংসদের সংরক্ষিত মহিলা- ৩০১ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  রেজিয়া ইসলাম পঞ্চগড় জেলা আওয়ামী লীগের সাবেক সাধারণ সম্পাদক বীর মুক্তিযোদ্ধা মরহুম নুরুল ইসলামের স্ত্রী। বাড়ি জেলা শহরের ইসলামবাগ এলাকায়।   রাজনৈতিক ও কর্ম জীবন  তিনি জেলা মহিলা আওয়ামী লীগের সভাপতি। ১৯৯৭ সাল হতে ২০০৭ সাল পর্যন্ত বাংলাদেশ মহিলা আওয়ামী লীগ, পঞ্চগড় জেলা শাখার প্রতিষ্ঠাতা সাধারণ সম্পাদক ও ২০০৭ হতে সভাপতি হিসেবে সাংগঠনিক দায়িত্ব পালন করছেন। এছাও তিনি সামাজিক ও সাংস্কৃতিক কর্মকাণ্ডের জন্য জেলা মহিলা ক্রীড়া সংস্থার সাধারণ সম্পাদক, বিভাগীয় মহিলা ক্রীড়া সংস্থা রংপুরের সদস্য, সাবেক চেয়ারম্যান জাতীয় মহিলা সংস্থা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:পঞ্চগড় জেলার রাজনীতিবিদ
জামাই শ্বশুর  বাংলাদেশী বাংলা ভাষার চলচ্চিত্র যা ২০০৩ সালে মুক্তি পায়। এটি পরিচালনা করেন সাহাদাত খান। এটি হাস্যরসাত্মক ভিত্তিক জামাই শ্বশুরের সম্পর্ক নিয়ে একটি চলচ্চিত্র। চলচ্চিত্রের গল্প লিখেছেন আব্দুল্লাহ জহির বাবু, সাহ রাশেদুল ফরহাদ। এই চলচ্চিত্রে  রাজীব এবং রিয়াজ প্রধান চরিত্রে অভিনয় করেন। অন্যান্যদের মধ্যে আছেন  পূর্ণিমা, অমিত হাসান, শিশু, এটিএম শামসুজ্জামান, নাসির খান,  আফজাল শরীফ।  গল্প ফরহাদ খান (রিয়াজ) এক যুবক, তিনি শিরির (পূর্ণিমা) সাথে প্রেম করছেন। একদিন ফরহাদ-শিরির কাছ থেকে বিদায় নিয়ে ঢাকার বাইরে যায় । ট্রেনে করে যাচ্ছিল, সে হঠাৎ দেখলো একটি মেয়ে “মিলি” (শিষু) ট্রেন থেকে লাফিয়ে আত্যহত্যা করতে যাচ্ছে । ফরহাদ মিলিকে বাচিয়ে জানতে পারে ওর গর্ভে প্রেমের অবৈধ সন্তান । বাড়িতে কাউকে মুখ দেখাতে পারবে না ভেবে সে এই পথ বেছে নিয়েছে । মিলিকে সমাজ ও পরিবারের ধিক্কারের হাত থেকে বাঁচাতে, মিলির স্বামী পরিচয়ে ওদের বাড়িতে উঠে। মিলির বাবা জামিদার আফতাব চৌধুরী (রাজীব ) তিনি সারাক্ষণ রাগের  মুখে থাকেন । আফতাব চৌধুরী তাদের সম্পর্ক স্বীকার করেন না তবে মিলির দাদা শের-ই-মাহতাব চৌধুরী (এটিএম শামসুজ্জামান) সম্পর্কটি অনায়াসেই গ্রহণ করে নেন। কিছুদিন পর ঢাকা থেকে মিলির ছোট বোন শিরি আসেন, শিরি মিলির বিয়ের বিষয়টি জানেন না, তাই বাড়িয়ে এসে শিরি মিলির স্বামী কে খোঁজতে থাকেন। তবে শিরি যখন তার শ্যালকের মুখোমুখি হয় - শিরি সবচেয়ে বিস্মিত হন। কারণ এই ভগ্নিপতি শিরির প্রেমিক। এইভাবে প্রেম-ভালবাসা, বংশ মর্যাদা, প্রভাব প্রতিপত্তি আর হাসি-কান্নার মধ্য দিয়ে এগিয়ে যায়। শেষে শিরি-ফরহাদের সম্পর্ক ফিরে আসে, আফতাব চৌধুরীকে তাদের কে বিয়ে দেন।  অভিনয়  রিয়াজ - ফরহাদ খান এর চরিত্রে  পূর্ণিমা - শিরী চৌধুরীর চরিত্রে  অমিত হাসান - মাসুদ খান এর চরিত্রে  শিশু - মিলি চৌধুরী এর চরিত্রে  রাজীব - আফতাব চৌধুরীর  এর চরিত্রে  এটিএম শামসুজ্জামান - শেরই মাহতাব চৌধুরী এর চরিত্রে  নাসির খান - সরফরাজ হোসেন এর চরিত্রে  আফজাল শরীফ - হোসেন এর চরিত্রে  সঙ্গীত জামাই শ্বশুর চলচ্চিত্র সংঙ্গীত পরিচালনা করেছেন ইমন সাহা. গান গেয়েছেন মনির খান রুমানা মোর্শেদ কনকচাঁপা, বেবী নাজনীন এবং অন্যান্য।  গানসমুহ  নম্বর  নাম  শিল্পী  কথা  অভিনয়১ও প্রিয়া ভুল বুজে যাবে কোথায়মনির খান ও রুমানা মোর্শেদ কনকচাঁপা,রিয়াজ এবং পূর্ণিমা২আমার নিশ্বাস বলে মনির খান  রুমানা মোর্শেদ কনকচাঁপা,রিয়াজ ও পূর্ণিমা৩তুমি করো এমন আদরঅমিত হাসান ও শিশু৪টান টিনা টান রিয়াজ এবং পূর্ণিমা  তথ্যসূত্র  বহিঃসংযোগ    বিষয়শ্রেণী:২০০৩-এর চলচ্চিত্র বিষয়শ্রেণী:বাংলাদেশী হাস্যরসাত্মক নাট্য চলচ্চিত্র বিষয়শ্রেণী:২০০০-এর দশকের হাস্যরসাত্মক নাট্য চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ বিষয়শ্রেণী:২০০০-এর দশকের বাংলা ভাষার চলচ্চিত্র
হোসে রাউল কাপাব্লাঙ্কা (স্পেনীয় ভাষায়: José Raúl Capablanca y Graupera হোসে রাউল্‌ কাপাব্লাঙ্কা ই গ্রাউপেরা, ১৯ নভেম্বর, ১৮৮৮ - ৮ মার্চ, ১৯৪২) একজন কিউবান দাবাড়ু, যিনি ১৯২১ খ্রিষ্টাব্দ থেকে ১৯২৭ খ্রিষ্টাব্দ পর্যন্ত বিশ্ব দাবা চ্যাম্পিয়ন ছিলেন। তিনি হলেন সর্বকালের অন্যতম সেরা দাবাড়ু। খেলার দ্রুততা, দক্ষতা ও অপেক্ষাকৃত সহজবোধ্য খেলার জন্য তাকে "মানব দাবাযন্ত্র" বলা হয়।  কাপাব্লাঙ্কা ১৯২১ সালে ইমানুয়েল লাস্কারকে হারিয়ে বিশ্বচ্যাম্পিয়ন হন। ১৯২৭ সালে আলেকসান্দর আলেখিনের কাছে পরাজিত হয়ে বিশ্বচ্যাম্পিয়ন খেতাব হারান।   জীবনী    শৈশব   হোসে রাউল কাপাব্লাঙ্কা ছিলেন স্পেনীয় সেনা কর্মকর্তার দ্বিতীয় সন্তান। তিনি ১৮৮৮ সালের ১৯ নভেম্বর হাভানায় জন্মগ্রহণ করেন। মাত্র চার বছর বয়সে তিনি পিতার দাবা খেলা দেখে চাল শিখেছিলেন। তিনি সেই বয়সে তার পিতার একটি নিয়ম বহির্ভূত চালের ভুল ধরিয়ে দেন এবং তাকে দুইবার পরাজিত করেন। আট বছর বয়সে তিনি হাভানা চেস ক্লাবে ভর্তি হন। ১৯০৫ সালে তিনি কলম্বিয়া বিশ্ববিদ্যালয় থেকে এন্ট্রান্স পাশ করেন। সে বছরই তিনি ম্যানহাটন চেস ক্লাবে ভর্তি হন এবং ক্লাবের সেরা খেলোয়াড়ের স্বীকৃতি পান। ১৯০৬ সালে তিনি তখনকার বিশ্বচ্যাম্পিয়ন ইমানুয়েল লাস্কারকে হারিয়ে একটি টুর্নামেন্ট জেতেন। ১৯০৮ সালে তিনি দাবায় মনোনিবেশ করার জন্য বিশ্ববিদ্যালয় ত্যাগ করেন।  কলাম্বিয়া বিশ্ববিদ্যালয়ের তথ্যানুযায়ী, ১৯১০ সালে তিনি রসায়নে পড়ার জন্য কলম্বিয়া খনিপ্রকৌশল ও রসায়ন বিশ্ববিদ্যালয়ের নথিভুক্ত হন। তিনি পড়াশোনার পরিবর্তে খেলাকে প্রাধান্য দেয়ার কারণে তার আর্থিক সহায়তা বন্ধ করে দেয়া হয় এবং এক সেমিস্টার পরেই তিনি সেই বিশ্ববিদ্যালয় ত্যাগ করেন এবং দাবায় পূর্ণ আত্মনিয়োগ করেন।   প্রারম্ভিক জীবন    বিশ্বচ্যাম্পিয়ন প্রতিদ্বন্দ্বী    প্রথম বিশ্বযুদ্ধের সময়কাল    বিশ্বচ্যাম্পিয়ন    খেতাব হারানো    চ্যাম্পিয়ন পরবর্তীকাল এবং আংশিক অবসর    প্রতিযোগিতামূলক দাবায় ফেরা    মৃত্যু    মূল্যায়ন    খেলার শক্তি ও বৈশিষ্ট্য    খেলার উপর প্রভাব    ব্যক্তিত্ব    স্মরণীয় খেলা    লেখা    টুর্নামেন্টের ফলাফল   বিষয়শ্রেণী:১৮৮৮-এ জন্ম বিষয়শ্রেণী:দাবা বৈকল্পিক উদ্ভাবক বিষয়শ্রেণী:দাবা লেখক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্কে রোগ সংক্রান্ত মৃত্যু বিষয়শ্রেণী:স্ট্রোকে মৃত্যু বিষয়শ্রেণী:দাবা অলিম্পিয়াড প্রতিযোগী বিষয়শ্রেণী:কিউবান দাবা খেলোয়াড় বিষয়শ্রেণী:দাবা তাত্ত্বিক বিষয়শ্রেণী:বিশ্ব দাবা চ্যাম্পিয়ন বিষয়শ্রেণী:হাভানা থেকে মানুষ বিষয়শ্রেণী:১৯৪২-এ মৃত্যু বিষয়শ্রেণী:হিস্পানিক ও লাতিন আমেরিকান ব্যক্তি বিষয়শ্রেণী:দাবাতাত্ত্বিক বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
৪৩তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৯ সালের ৫ নভেম্বর 'জাতীয় চলচ্চিত্র পুরস্কার ২০১৮' ঘোষণা করা হয়।  এ বছর ২৮টি বিভাগে পুরস্কার ঘোষণা করা হয়। এই বছর সর্বোচ্চ ১১টি বিভাগে পুরস্কার পায় বাংলাদেশ চলচ্চিত্র ও প্রকাশনা অধিদপ্তর নির্মিত ‘পুত্র’ চলচ্চিত্র। আজীবন সম্মাননা পন অভিনেতা আলমগীর ও প্রবীর মিত্র।  বিজয়ীদের তালিকা পুরস্কারের নামবিজয়ীচলচ্চিত্র শ্রেষ্ঠ চলচ্চিত্র বাংলাদেশ চলচ্চিত্র ও প্রকাশনা অধিদপ্তর পুত্র শ্রেষ্ঠ স্বল্পদৈর্ঘ্য চলচ্চিত্র বাংলাদেশ চলচ্চিত্র ও টেলিভিশন ইন্সটিটিউট গল্প সংক্ষেপ শ্রেষ্ঠ প্রামাণ্য চলচ্চিত্র ফরিদুর রেজা সাগর রাজাধিরাজ রাজ্জাকশ্রেষ্ঠ পরিচালক মোস্তাফিজুর রহমান মানিক জান্নাত শ্রেষ্ঠ অভিনেতা ফেরদৌস আহমেদ  সায়মন সাদিক পুত্র  জান্নাত শ্রেষ্ঠ অভিনেত্রী জয়া আহসান দেবী শ্রেষ্ঠ পার্শ্বচরিত্রে অভিনেতা আলীরাজ জান্নাত শ্রেষ্ঠ পার্শ্বচরিত্রে অভিনেত্রী সুচরিতা  মেঘকন্যা শ্রেষ্ঠ খলচরিত্রে অভিনয়শিল্পী সাদেক বাচ্চু একটি সিনেমার গল্প শ্রেষ্ঠ কৌতুক অভিনয়শিল্পী মোশাররফ করিম  আফজাল শরীফ কমলা রকেট  পবিত্র ভালোবাসা শ্রেষ্ঠ শিশু শিল্পী ফাহিম মোহতাসিম লাজিম পুত্র শিশু শিল্পী শাখায় বিশেষ পুরস্কার মাহমুদুর রহমান অনিন্দ্য মাটির প্রজার দেশে শ্রেষ্ঠ সঙ্গীত পরিচালক ইমন সাহা জান্নাত শ্রেষ্ঠ নৃত্য পরিচালক মাসুম বাবুল একটি সিনেমার গল্প শ্রেষ্ঠ পুরুষ কণ্ঠশিল্পী নাইমুল ইসলাম রাতুল পুত্র (গানঃ "যদি দুঃখ ছুঁয়ে...") শ্রেষ্ঠ নারী কণ্ঠশিল্পী সাবিনা ইয়াসমিন  আঁখি আলমগীর পুত্র (গানঃ "ভুলে মান অভিমান...")  একটি সিনেমার গল্প (গানঃ "গল্প কথার ঐ...") শ্রেষ্ঠ গীতিকার কবির বকুল  জুলফিকার রাসেল নায়ক (গানঃ "যদি এভাবেই ভালোবাসা...")  পুত্র (গানঃ "যদি দুঃখ ছুঁয়ে...") শ্রেষ্ঠ সুরকার রুনা লায়লা একটি সিনেমার গল্প (গানঃ "গল্প কথার ঐ...") শ্রেষ্ঠ কাহিনীকার সুদীপ্ত সাঈদ খান জান্নাত শ্রেষ্ঠ চিত্রনাট্যকার সাইফুল ইসলাম মান্নু পুত্র শ্রেষ্ঠ সংলাপ রচয়িতা এস. এম. হারুন-অর-রশীদ পুত্র শ্রেষ্ঠ চিত্রসম্পাদক তারিক হোসেন বিদ্যুৎ পুত্র শ্রেষ্ঠ শিল্প নির্দেশক উত্তম গুহ একটি সিনেমার গল্পশ্রেষ্ঠ চিত্রগ্রাহক জেড এইচ মিন্টু পোস্টমাস্টার ৭১ শ্রেষ্ঠ শব্দগ্রাহক আজম বাবু পুত্র শ্রেষ্ঠ পোশাক ও সাজসজ্জা সাদিয়া শবনম শান্তু পুত্র  শ্রেষ্ঠ রূপসজ্জাকার ফরহাদ রেজা মিলন দেবী   বিশেষ পুরস্কার   আজীবন সম্মাননা - আলমগীর ও প্রবীর মিত্র   সমালোচনা  এবছর কমলা রকেট চলচ্চিত্রে অভিনয়ের জন্য শ্রেষ্ঠ কৌতুক অভিনয়শিল্পী বিভাগে মোশাররফ করিমের নাম ঘোষণার পর, এ নিয়ে উঠে সমালোচনা ও বিতর্ক।  মোশাররফ করিম এ পুরস্কার নিতে অস্বীকৃতি জানান, এবং তিনি জানান “কিন্তু ‘কমলা রকেট’ চলচ্চিত্রে আমি যে চরিত্রে অভিনয় করেছি সেটি কোনোভাবেই কমেডি বা কৌতুক চরিত্র নয়। ছবিটির চিত্রনাট্যকার, পরিচালকসহ সহশিল্পীরা নিশ্চয় অবগত আছেন। একই সঙ্গে যারা ছবিটি দেখেছেন তারাও নিশ্চয় উপলব্ধি করেছেন কমলা রকেট-এ আমার অভিনয় করা ‘মফিজুর’ চরিত্রটি কোনো কৌতুক চরিত্র নয়। এটি প্রধান চরিত্রগুলির একটি।”  তথ্যসূত্র  বিষয়শ্রেণী:২০১৮-এর চলচ্চিত্র পুরস্কার বিষয়শ্রেণী:জাতীয় চলচ্চিত্র পুরস্কার (বাংলাদেশ)
৪৬নং ওয়ার্ড হল ঢাকা উত্তর সিটি কর্পোরেশনের অঞ্চলের একটি প্রশাসনিক ওয়ার্ড। মেগাসিটি ঢাকার উত্তরাংশের উত্তরখান  থানায় ওয়ার্ড নং ৪৬ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত। উত্তরখান থানার অন্তর্গত বাবুর পাড়া, বড়বাগ, ওজাপাড়া, রাজাবাড়ী, মুন্ডা, পুলার টেক, ভাটুলিয়া, মাউছাইদ, বাদুরীপাড়া, চানপাড়া, ফৌজারবাড়ী, গোবিন্দপুর, খঞ্জুরদিয়া, কমুদখোলা, মৈনার টেক, নিনিরটেক, নোয়াখোলা, সাওরার টেক, উজামপুর এলাকা নিয়ে ৪৬নং ওয়ার্ড গঠিত।   কাউন্সিলর ও নির্বাচন  নির্বাচনকাউন্সিলররাজনৈতিক দলসূত্র  ২০২০ জসহেদুল ইসলাম মোল্লা    নির্বাচনের ফলাফল  তথ্যসূত্র   বহিঃসংযোগ   বিষয়শ্রেণী:ঢাকা উত্তর সিটি কর্পোরেশনের ওয়ার্ড
নেপালের গৃহযুদ্ধের সময় মাওবাদী আন্দোলনে জড়িত নারীরা একটি উল্লেখযোগ্য গোষ্ঠী ছিল, যা ১৯৯৬ থেকে ২০০৬ সাল পর্যন্ত সংঘটিত একটি সহিংস বিদ্রোহকে বোঝায়। নেপালের কমিউনিস্ট পার্টি (মাওবাদী) (নেপালি: नेपाल कम्युनिष्ट पार्टी (माओवादी-केन्द्र), বা সিপিএন (এমসি) গণপ্রজাতন্ত্র প্রতিষ্ঠা এবং নেপালি রাজতন্ত্রের শাসনের অবসানের লক্ষ্যে বিদ্রোহের নেতৃত্ব দিয়েছিল। এই সময়ে ১৩,০০০ এরও বেশি বেসামরিক ও সরকারি কর্মকর্তাদের হত্যা করা হয়েছিল, প্রায় ২০০,০০০ লোক বাস্তুচ্যুত হয়েছিল এবং আরও অনেককে নির্যাতন, চাঁদাবাজি ও ভয় দেখানো হয়েছিল। যদিও মাওবাদী বিদ্রোহীদের অধিকাংশই পুরুষ, মাওবাদী পার্টি দাবি করেছিল যে তাদের ১৯,০০০ যোদ্ধার মধ্যে ৪০ শতাংশ পর্যন্ত ছিল মহিলা। এটিকে সেই সময়ে একটি নজিরবিহীন পদক্ষেপ হিসেবে গণ্য করা হয়েছিল কারণ নেপালের সেনাবাহিনীতে ২০০৩ সাল পর্যন্ত নারীদের সাথে যুদ্ধ করা নিষিদ্ধ ছিল।  অংশগ্রহণের কারণ  নেপালের কমিউনিস্ট পার্টি (মাওবাদী) প্রাথমিকভাবে এর মতাদর্শের কারণে এত বড় সমর্থন অর্জন করতে সক্ষম হয়েছিল যা লিঙ্গ, জাতিগত, আঞ্চলিক বা বর্ণ-ভিত্তিক পার্থক্য নির্বিশেষে ব্যক্তিদের সমান আচরণের আহ্বান জানিয়েছিল। এই বার্তাটি নেপালি সমাজের বিস্তৃত দৃষ্টিভঙ্গি থেকে সম্পূর্ণ ভিন্ন ছিল যা দৃঢ়ভাবে একটি সামন্ততান্ত্রিক ও বর্ণ-ভিত্তিক ব্যবস্থায় প্রোথিত ছিল।Karki, A., & Seddon, D. (2003). The people's war in Nepal: Left perspectives. Delhi: Adroit Publishers.   নারীর অর্থনৈতিক নিপীড়ন   ২০০৮ সাল পর্যন্ত, নেপালি সমাজ একটি সামন্ততান্ত্রিক ব্যবস্থার চারপাশে গঠন করা হয়েছিল, যা কৃষক উত্পাদন দ্বারা প্রভাবিত ছিল। এর অর্থ হল যে রাজ্যের পাশাপাশি শক্তিশালী স্থানীয় আভিজাত্য ব্যক্তিদের প্রবেশাধিকারের উপর প্রভাব ফেলতে সক্ষম হয়েছিল, যা নেপালের অনেক গোষ্ঠীকে সুবিধাবঞ্চিত করেছিল। প্রকৃতপক্ষে, গ্রামীণ পুনর্গঠন নেপাল নামে একটি এনজিও অনুসারে, নেপালের ৫০% পরিবারের মাত্র ৬.৬ শতাংশ জমি রয়েছে, যেখানে শীর্ষ ৯ শতাংশ জমির মালিকরা ৪৭ শতাংশ জমির নিয়ন্ত্রণে রয়েছে। জমির এই তির্যক বণ্টনের ফলে দেশ জুড়ে দারিদ্র্যের উচ্চ হার বেড়েছে কারণ ব্যক্তিদের স্বয়ংসম্পূর্ণ হওয়ার মতো পর্যাপ্ত জমি নেই এবং তারা স্থানীয় ঋণদাতা ও সরকারী ঋণ সংস্থার কাছ থেকে অর্থ ধার করার কারণে উচ্চ সুদের হার দ্বারা শোষিত হয়।   তথ্যসূত্র   বিষয়শ্রেণী:নেপালে নারী বিষয়শ্রেণী:নেপালের ইতিহাস (১৯৫১-২০০৮) বিষয়শ্রেণী:নেপালে মাওবাদ
সোমারয় দ্বীপ (Sommarøy বা Sommerøya) হল উত্তর ইউরোপের দেশ নরওয়ের ট্রমস কাউন্টির ট্রমসো পৌরসভার পশ্চিম অংশে অবস্থিত একটি দ্বীপ, যা মাছ ধরার গ্রাম নামে পরিচিত।  এটি ট্রমসো শহরের প্রায় ৩৬ কিলোমিটার ( বা ২২ মাইল) পশ্চিমে অবস্থিত। সাদা বালির সৈকত এবং অপরূপ উপকূলীয় শোভার কারণে এটি প্রকৃতি প্রেমিক পর্যটকদের কাছে এক জনপ্রিয় পর্যটনস্থল। ০.৪১ বর্গ-কিলোমিটার ( বা ১০০ একর) আয়তনের গ্রামটির জনসংখ্যা ৩০৪ (২০২৩ খ্রিস্টাব্দে) এবং জনসংখ্যার ঘনত্ব ৭৪১ জন প্রতি বর্গ কিলোমিটার ( বা ১,৯২০/বর্গ মাইল)।   সোমারয় দ্বীপের মাছ ধরার গ্রামটি 'স্টোর সোমারোয়া' দ্বীপের পাশাপাশি পার্শ্ববর্তী 'হিলেসোয়া দ্বীপ'-এর অংশ এবং আশেপাশের ছোট ছোট দ্বীপগুলিকে জুড়ে রয়েছে। গ্রামের অধিবাসীদের জীবন জীবিকা মাছ ধরাকে ঘিরেই। আর আছে সাঁতার কাটা, পাহাড়ে চড়ার মতো কাজ। নির্দিষ্ট কোনও সময়ের ছকে তারা জীবনযাপন করেন না। যখন খুশি ঘুমোতে যান, যখন খুশি জাগেন, যখন খুশি খাবার খান।  মৎস্য প্রক্রিয়াকরণ ও আনুষঙ্গিক শিল্পের জন্য পরিচিতি রয়েছে এই দ্বীপের। চমৎকার উপকূলীয় দৃশ্যের জন্য দ্বীপে পর্যটনও গুরুত্বপূর্ণ। প্রতি বছর পর্যটকদের সংখ্যা কম নয়। এখানে ছোট ছোট অনেক হোটেল এবং কেবিন পর্যটকদের ভাড়ায় দেওয়া হয়।    ইতিহাস  মূল বসতি ছিল পার্শ্ববর্তী দ্বীপ হিলেসোয়ায়, যেখানে পুরানো হিলেসোয় চার্চ অবস্থিত ছিল। এই সাইটটি ছিল যেখানে মধ্যযুগ থেকে ১৮০০ এর দশকের শেষের দিকে গির্জাটি কোয়ালোয়া দ্বীপের ব্রেনশোলমেনে স্থানান্তরিত হওয়া পর্যন্ত ধারাবাহিক চার্চগুলি দাঁড়িয়েছিল। গ্রামের প্রধান কেন্দ্র ১৯০০ খ্রিস্টাব্দ নাগাদ স্টোর সোমারোয়া দ্বীপে স্থানান্তরিত হয়।   সময়  সোমারয় দ্বীপে, মে মাসের ১৮ তারিখ হতে ২৬ জুলাই পর্যন্ত— টানা ৬৯ দিন সূর্য অস্ত যায় না। আবার নভেম্বর থেকে জানুয়ারি পর্যন্ত দীর্ঘ সময় রাতের আঁধারে থাকে। আর্কটিক সার্কেলের উত্তরে দ্বীপটির অবস্থানের কারণে এই সময়ে সূর্য একেবারেই উদিত হয় না।  ২০১৯ খ্রিস্টাব্দের জুন মাসে, নরওয়ের সরকারি দপ্তর 'ইনোভেশন নরওয়ে' নামে একটি বিপণন প্রচারাভিযান পরিচালনা করে  ওই প্রচার অভিযানে বলা হয়, সোমারয়ের বসবাসকারীরা চান যেন দ্বীপটিকে বিশ্বের প্রথম ‘টাইম-ফ্রি জোন’ হিসাবে ঘোষণা করা হয়। সোমারয়ের মানুষেরা নাকি সরকারের কাছেও দ্বীপের মধ্যে নাগরিক সময় বাতিল করার আবেদন জানিয়েছিলেন। এর পরেই বিশ্বের বিভিন্ন সংবাদমাধ্যম সেই খবর করতে ঝাঁপিয়ে পড়েন। বিষয়টি নিয়ে হাজার দুয়েক প্রতিবেদন ছাপা হয়েছিল দেশ-বিদেশের বিভিন্ন সংবাদমাধ্যমে যা ১.২ বিলিয়ন মানুষের কাছে পৌঁছেছিল। এই প্রচারে সংবাদমাধ্যমগুলির খরচ হয়েছিল আনুমানিক ১১৪ লক্ষ মার্কিন ডলার, যেখানে 'ইনোভেশন নরওয়ে'-এর প্রচারাভিযানে ষাট হাজার মার্কিন ডলারের কম খরচ করেছে। [ 8 ] তবে মজার বিষয় হল, বিষয়টি নিয়ে যখন চর্চা তুঙ্গে, তখন খবর রটে যে ‘ইনোভেশন নরওয়ে’ যে প্রচার করেছে তা ভুয়ো। তখন মাথায় হাত পড়ে অনেকের।   গ্যালারি    তথ্যসূত্র   বিষয়শ্রেণী:ট্রমসের গ্রাম বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
রোবের ব্রেসোঁ (; আ-ধ্ব-ব: [ʁɔbɛʁ bʁɛsɔ̃]; ২৫শে সেপ্টেম্বর, ১৯০১ – ১৮ই ডিসেম্বর, ১৯৯৯) This site uses Bresson's birth certificate as its source of information. ২০শ শতাব্দীর একজন ফরাসি চলচ্চিত্র পরিচালক ছিলেন। চলচ্চিত্র নির্মাণে কৃচ্ছ্রবাদী পদ্ধতির জন্য পরিচিত ব্রেসোঁ চলচ্চিত্র কলাতে উল্লেখযোগ্য অবদান রাখেন। অপেশাদার অভিনেতার ব্যবহার, কাহিনীর অংশবিশেষ বর্জন ও আবহসঙ্গীতের বিরল ব্যবহারের কারণে তাঁর চলচ্চিত্রগুলি ন্যূনতমবাদী চলচ্চিত্রের সর্বোৎকৃষ্ট কিছু উদাহরণ হিসেবে পরিগণিত হয়। তাঁর সিংহভাগ সৃষ্টিকর্মের কাহিনী বিয়োগান্ত প্রকৃতির।   ব্রেসোঁকে সর্বকালের সবচেয়ে শ্রদ্ধেয় চলচ্চিত্র নির্মাতাদের একজন হিসেবে গণ্য করা হয়। ২০১২ সালে সাইট অ্যান্ড সাউন্ড সাময়িকীর প্রকাশিত চলচ্চিত্র সমালোচকদের জরিপে নির্বাচিত সর্বকালের সেরা ২৫০টি চলচ্চিত্রের তালিকাতে ব্রেসোঁ-র নির্মিত চলচ্চিত্রগুলির সংখ্যাই সর্বোচ্চ (৭টি)। তাঁর সৃষ্টিকর্মগুলির মধ্যে আঁ কোঁদানে আ মর সে এশাপে উ ল্য ভঁ সুফল উ ইল ভো (Un condamné à mort s'est échappé ou Le vent souffle où il veut, ১৯৫৬), পিকপকেট (১৯৫৯) ও ও আজার বালতাজার (Au Hasard Balthazar, ১৯৬৬) সেরা ১০০-তে স্থান পায়, এবং অন্যান্য চলচ্চিত্র যেমন মুশেত (১৯৬৭) ও লারজঁ (১৯৮৩) অনেক ভোট লাভ করে। ফরাসি চলচ্চিত্রকার জঁ-ল্যুক গদার লেখেন যে "(ব্রেসোঁ) হলেন ফরাসি চলচ্চিত্র, ঠিক যেমন দস্তয়েভস্কি হলেন রুশ উপন্যাস ও মোৎসার্ট হলেন জার্মান সঙ্গীত।"  তথ্যসূত্র  বিষয়শ্রেণী:ফরাসি চলচ্চিত্র পরিচালক বিষয়শ্রেণী:১৯০১-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:ফরাসি রোমান ক্যাথলিক
নোগা আলন (; জন্মঃ ১৭ ফেব্রুয়ারি ১৯৫৬) হলেন একজন ইসরায়েলি গণিতবিদ ও তাত্ত্বিক কম্পিউটীর বিজ্ঞানী। আলনের প্রধান বিশেষজ্ঞতা ডিসক্রীট গণিত ও কম্বিনেটোরিক্স-এ। তিনি তার অবদানের জন্য আরদিশ পুরস্কারসহ বিভিন্ন সম্মানে ভূষিত হয়েছেন।  গবেষণা আলন পাঁচ শতাধিক গবেষণাপত্র প্রকাশ করেছেন। তার বেশিরভাগ গবেষণাপত্রের বিষয়বস্তু কম্বিনেটোরিক্স ও তাত্ত্বিক কম্পিউটার বিজ্ঞান। এছাড়া তিনি একটি বইও প্রকাশ করেছেন। তিনি "এ. নিলি" ছদ্মনামেও বই প্রকাশ করেছেন।  প্রকাশিত গ্রন্থ  দ্য প্রবাবিলিস্টিক মেথড (১৯৯২); জোল স্পেন্সারের সাথে যৌথভাবে।  পুরস্কার ও সম্মাননা  ১৯৮৯: আরদিশ পুরস্কার  ১৯৯১: ফেহের পুরস্কার  ২০০০: পোলিয়া পুরস্কার  ২০০১: ব্রুনো স্মারক পুরস্কার  ২০০৫: ল্যান্ডাউ পুরস্কার  ২০০৫: গোদেল পুরস্কার (ইয়োসি মাতিয়াস ও মারিও সজেগেদির সাথে যৌথভাবে)  ২০০৮: গণিতে অবদানের জন্য ইসরায়েল পুরস্কার  ২০১১: গণিতে অবদানের জন্য এমেট পুরস্কার  তথ্যসূত্র   বহিঃসংযোগ   নোগা আলনের ওয়েবসাইট  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসরায়েলি গণিতবিদ বিষয়শ্রেণী:ইসরায়েলি কম্পিউটার বিজ্ঞানী বিষয়শ্রেণী:আমেরিকান ম্যাথমেটিক্যাল সোসাইটির ফেলো বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেল আবিব বিশ্ববিদ্যালয়ের শিক্ষক বিষয়শ্রেণী:ইহুদি বিজ্ঞানী বিষয়শ্রেণী:কানুথ প্রাইজ বিজয়ী বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:প্রিন্সটন বিশ্ববিদ্যালয়ের শিক্ষক
খ্রভাতস্কি নগোমেতনি ক্লুব রিয়েকা (, ; এছাড়াও ক্রোয়েশীয় ফুটবল ক্লাব রিয়েকা, ফুটবল ক্লাব রিয়েকা, এফসি রিয়েকা অথবা শুধুমাত্র রিয়েকা নামে পরিচিত) হচ্ছে রিয়েকা ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৪৬ সালের ২৯শে জুলাই তারিখে প্রতিষ্ঠিত হয়েছে। এফসি রিয়েকা তাদের সকল হোম ম্যাচ রিয়েকার স্তাদিওন রুয়েভিকে খেলে থাকে; যার ধারণক্ষমতা হচ্ছে ৮,২৭৯। বর্তমানে এই ক্লাবের ম্যানেজারের দায়িত্ব পালন করছেন সিমোন রোজমান এবং সভাপতির দায়িত্ব পালন করছেন দামির মিশকোভিচ। অস্ট্রীয় আক্রমণভাগের খেলোয়াড় আলেক্সান্ডার গর্গন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি রিয়েকা এপর্যন্ত ১৫টি শিরোপা জয়লাভ করেছে; যার মধ্যে ১টি ক্রোয়েশীয় প্রথম ফুটবল লীগ, ৫টি ক্রোয়েশীয় কাপ, ১টি ক্রোয়েশীয় সুপার কাপ,৬টি যুগোস্লাভ দ্বিতীয় লীগ এবং ১টি যুগোস্লাভ কাপ শিরোপা রয়েছে।  অর্জন ঘরোয়া ক্রোয়েশীয় প্রথম ফুটবল লীগ  বিজয়ী (১): ২০১৬–১৭  রানার-আপ (৭): ১৯৯৮–৯৯, ২০০৫–০৬, ২০১৩–১৪, ২০১৪–১৫, ২০১৫–১৬, ২০১৭–১৮, ২০১৮–১৯ ক্রোয়েশীয় ফুটবল কাপ  বিজয়ী (৫): ২০০৪–০৫, ২০০৫–০৬, ২০১৩–১৪, ২০১৬–১৭, ২০১৮–১৯  রানার-আপ (১): ১৯৯৩–৯৪ ক্রোয়েশীয় ফুটবল সুপার কাপ   বিজয়ী (১): ২০১৪  রানার-আপ (৩): ২০০৫, ২০০৬, ২০১৯ যুগোস্লাভ দ্বিতীয় লীগ  বিজয়ী (৬): ১৯৫২, ১৯৫৭–৫৮, ১৯৬৯–৭০, ১৯৭০–৭১, ১৯৭১–৭২, ১৯৭৩–৭৪ যুগোস্লাভ কাপ  বিজয়ী (২): ১৯৭৭–৭৮, ১৯৭৮–৭৯  রানার-আপ (১): ১৯৮৬–৮৭  তথ্যসূত্র  বহিঃসংযোগ       উয়েফা.কমে ফুটবল ক্লাব রিয়েকা   বিষয়শ্রেণী:ফুটবল ক্লাব রিয়েকা বিষয়শ্রেণী:ক্রোয়েশীয় প্রথম ফুটবল লীগের ক্লাব বিষয়শ্রেণী:ক্রোয়েশিয়ার ফুটবল ক্লাব বিষয়শ্রেণী:১৯৪৬-এ ক্রোয়েশিয়ায় প্রতিষ্ঠিত বিষয়শ্রেণী:১৯৪৬-এ প্রতিষ্ঠিত ফুটবল ক্লাব